[{"text_idx": "#000003", "text": "Isamaa ei toeta pankade erakorraliste kasumite maksustamist"}, {"text_idx": "#000005", "text": "Isamaa erakond ei toeta opositsioonis erandiks ja\u0308a\u0308des Sotsiaaldemokraatliku Erakonna va\u0308lja pakutud ideed kehtestada pankade erakorralistele kasumitele spetsiaalne maks. Erakonna poliitikute so\u0303nul saaks sellega kahjustada Eesti pankade kapitalivo\u0303imekus ning suureneks ebavo\u0303rdsus ettevo\u0303tluses."}, {"text_idx": "#000006", "text": "Sotsiaaldemokraatide esimees Lauri La\u0308a\u0308nemets saatis sel na\u0308dalal koalitsioonipartneritele po\u0308o\u0308rdumise, milles teeb ettepaneku kolme aasta jooksul vo\u0303tta pankadelt erimaksuga kokku 951 miljonit eurot."}, {"text_idx": "#000007", "text": "Ettepaneku ja\u0308rgi rakenduks Eestis pankade suurtele intressituludele solidaarsusmaks. Ettepaneku aluseks on Leedus rakendatav skeem, kus vo\u0303etakse varasema nelja aasta keskmine intressitulu, lahutatakse praegusest ning saadud summast pool maksustatakse 60 protsenti"}, {"text_idx": "#000008", "text": "Isamaa fraktsiooni esimees Helir-Valdor Seeder pankade maksustamist ei toeta, sest valitsus on kehtestamas juba hulgaliselt uusi makse."}, {"text_idx": "#000009", "text": "\"Ei pea praegu o\u0303igeks ta\u0308iendavat maksustamist, absoluutselt mitte. Pangad on ta\u0308na ettevo\u0303tted, kes maksavad ka tulumaksu, teatud erisuse ja\u0308rgi vo\u0303rreldes teiste ettevo\u0303tetega. See, mis puudutab nu\u0308u\u0308d ta\u0308iendavat maksustamist, siis kui me siin teoreetiliselt vaatame suuri kasumeid, mis on tekkinud u\u0308hes vo\u0303i teises sektoris ta\u0308iendavalt, siis me peaksime sektoreid vo\u0303rdselt kohtlema, et kui sellised erakordselt suured kasumid tekivad, siis peaks ju neid sektoreid ka u\u0308hetaoliselt kohtlema,\" kommenteeris Seeder."}, {"text_idx": "#000010", "text": "Seeder ro\u0303hutas, et pankade maksustamise puhul ei tohiks mo\u0308o\u0308da vaadata ka energiafirmade suuremast maksustamisest."}, {"text_idx": "#000011", "text": "\"Kui me mo\u0303tleme, millised hiigelkasumid tekkisid teatud po\u0303hjusel teatud energiafirmadel, siis me ei ra\u0308a\u0308kinud ta\u0308iendavatest kasumite maksustamist ja\u0308rsult. Pankade puhul me ra\u0308a\u0308gime. Niisiis tuleks vaadata pilti laiemalt,\" ma\u0308rkis Seeder."}, {"text_idx": "#000012", "text": "\"Kui mo\u0303nikord tekivad mingites teistes valdkondades erakorraliste olude to\u0303ttu hiigelkasumid, siis peaks meil olema ka valmis seadusandlus, vastused neile ku\u0308simustele, et kust ja mis piirist la\u0308hevad need hiigelkasumid ja kuidas riik ka\u0308itub. Ettevo\u0303tluses peab olema stabiilsus, ka va\u0308lisinvestoritele peab olema stabiilsus. Niimoodi tehes, et me kehtestame ajutiselt ja valikuliselt mingitele valdkondadele maksud, aga vaatame mo\u0308o\u0308da teistest valdkondadest, see ei ole kindlasti mo\u0303istlik,\" ra\u0308a\u0308kis Seeder."}, {"text_idx": "#000013", "text": "\"Sellega ei ole vo\u0303imalik Eesti majandust praegusest kriisist va\u0308lja tuua. See kindlasti ei lahenda meie probleeme ja majanduse konkurentsivo\u0303imet to\u0303sta. Isamaa ei toeta praegu u\u0308ksko\u0303ik milliste uute maksude kehtestamist ega maksuto\u0303use,\" ra\u0308a\u0308kis Seeder."}, {"text_idx": "#000014", "text": "Seedri erakonnakaaslane, riigikogu rahanduskomisjoni kuuluv Aivar Kokk u\u0308tles, et kui Eesti omanikega panku maksustada, siis nende kapitalivo\u0303imekus ko\u0303vasti va\u0308heneb."}, {"text_idx": "#000015", "text": "\"Siis rahavoog la\u0308heb rohkem Rootsi pankadele, siis suudavad Rootsi pangad neid laene va\u0308lja anda, aga mitte Eesti pangad omaenda ettevo\u0303tjatele,\" ra\u0308a\u0308kis Kokk."}, {"text_idx": "#000016", "text": "Sotsiaaldemokraadid on saanud pangamaksu ideele kriitikat ka koalitsioonist. Nimelt u\u0308tles majandus- ja infotehnoloogiaminister Tiit Riisalo (Eesti 200), et erakorralise pandamaksu idee on lahmiv ja kahjustaks Eesti majandust."}, {"text_idx": "#000017", "text": "Reformierakonda kuuluv rahandusminister Mart Vo\u0303rklaev nimetas sotside algatust loosunglikuks ning hoiatas, et pankade kapitali va\u0308hendamine tooks ettevo\u0303tlusesse ebakindlust juurde."}, {"text_idx": "#000018", "text": "Lisaks Isamaale opositsiooni kuuluvad erakonnad Keskerakond ja EKRE suhtuvad pankade kasumite maksustamisse soosivalt."}, {"text_idx": "#000021", "text": "\"Ma loodan, et Sotsiaaldemokraadid ja nende esimees Lauri La\u0308a\u0308nemets peab oma so\u0303na ja suudab selle idee ka ta\u0308nases valitsuskoalitsioonis la\u0308bi viia. Sest see, et me la\u0308heme ka\u0308rpima riigieelarves mitmesaja miljoni eest erinevaid avalikke teenuseid, ei ole mo\u0303eldav. Ja mo\u0303eldav ei ole ka palgato\u0303usu ku\u0308lmutamine neljaks aastaks avalikus sektoris,\" kommenteeris Ratas."}, {"text_idx": "#000022", "text": "\"Aga see, et me vo\u0303tame tagantja\u0308rgi maksu, ei ole o\u0303ige. Ikkagi neid makse saab seada sellele, mis tulevik toob,\" lisas Ratas veel."}, {"text_idx": "#000023", "text": "Epler: pangamaks oli EKRE idee"}, {"text_idx": "#000024", "text": "EKRE fraktsiooni liige Rain Epler u\u0308tles, et idee pankade kasumeid maksustada kuulub hoopis EKRE-le."}, {"text_idx": "#000025", "text": "\"Meie andsime pankade maksustamise teemalise eelno\u0303u sisse juba kevadistungja\u0308rgul. See ku\u0308ll on nu\u0308u\u0308d komisjonis seisnud ja ei ole veel suurde saali jo\u0303udnud,\" so\u0303nas Epler."}, {"text_idx": "#000026", "text": "\"Pangad on proovinud suruda inforuumi seda narratiivi justkui see oleks mingisugune ka\u0308ik, mis na\u0308itab, et Eesti soovib edukaid ettevo\u0303tteid ootamatult maksustama hakata, siis kindlasti see nii ei ole. Aga pankade edu kasumis ei ole praegu nende tegevuse tulemus, vaid see on intressito\u0303usu tulemus, kus pangad kandsid selle kiiresti u\u0308le laenuvo\u0303tjatele, ku\u0308ll aga ei ole tempo olnud sama kiire hoiustajate intressi to\u0303stmiseks ja sealt on siis kenakene summa tekkinud,\" ra\u0308a\u0308kis Epler."}, {"text_idx": "#000027", "text": "\"Hea meel on na\u0308ha, et sotsiaaldemokraadid on na\u0308inud, et opositsioonierakonnast on tulnud hea idee ja on asunud seda eelarvela\u0308bira\u0308a\u0308kimistel jo\u0303uliselt toetama. Vaatame kuhu see liigub,\" lisas Epler."}, {"text_idx": "#000031", "text": "Majandusteadlase hinnangul on pankadel veel vo\u0303imalik kasumit kasvatada"}, {"text_idx": "#000032", "text": "Paavo Truu: pankade avansilise tulumaksu to\u0303stmine keerab hapniku kinni"}, {"text_idx": "#000033", "text": "Ka\u0308ibemaksuto\u0303us: TTJA soovitab kauplusekettidel hindu aegsasti kergitada"}, {"text_idx": "#000037", "text": "Soome va\u0308lisminister: peame valmistuma selleks, et Venemaa muutub veel hullemaks"}, {"text_idx": "#000039", "text": "Kannik: on suur ime, et Venemaa pole saavutanud so\u0303jas o\u0303hus totaalset u\u0308lekaalu"}, {"text_idx": "#000041", "text": "Tallinna loomaaiale ei ole poole aastaga sobivat juhti leitud"}, {"text_idx": "#000049", "text": "Rahandusminister saatis kiirkoosko\u0303lastusele ko\u0303rgemate riigiteenijate palgato\u0303usu ka\u0308rpe"}, {"text_idx": "#000053", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000063", "text": "Maria Kallastu uuest singlist: ma pole sellist ku\u0308lge endast varem na\u0308idanud"}, {"text_idx": "#000067", "text": "Valitsus loodab maakonnasiseste bussiliinide tasuliseks muutmisega teenida 3\u20135 miljonit eurot piletitulu"}, {"text_idx": "#000070", "text": "Kliimaministeerium plaanib lo\u0303petada hanekahjude hu\u0308vitamise"}]